Diari Oficial de la Generalitat Valenciana


Sumari del DOGV 3360, del 28-10-1998 (1998/9081)

RESOLUCIÓ de 20 d'octubre de 1998, de la consellera de Benestar Social, per la qual es modifiquen els crèdits que financen els serveis socials regulats en l'Ordre de 22 de desembre de 1997 i determinats per l'Ordre de 27 de març de 1998.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3360

Data del DOGV
:   28-10-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/9081


Data del document
:   20-10-1998

Organisme emissor
:   Conselleria de Benestar Social

Tipus de document
:   Resolució

Anàlisi jurídica

RESOLUCIÓ de 20 d'octubre de 1998, de la consellera de Benestar Social, per la qual es modifiquen els crèdits que financen els serveis socials regulats en l'Ordre de 22 de desembre de 1997 i determinats per l'Ordre de 27 de març de 1998. [1998/X9081]
  
El dia 22 de desembre de 1997 es va dictar l'Ordre de la Conselleria de Benestar Social, per la qual es regulaven i convocaven ajudes en matèria de serveis socials per a 1998 (DOGV núm. 3.152, de 30 de desembre de 1997). Aquesta ordre va ser tramitada pel procediment anticipat, d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, raó per la qual el finançament de les ajudes que s'hi recollien va quedar condicionat a l'aprovació dels crèdits corresponents mitjançant la Llei de Pressupostos per a 1998 en les Corts Valencianes.
  
Una vegada aprovada la Llei 15/1997, de la Generalitat Valenciana, de 29 de desembre de 1997, de Pressupostos per a l'exercici 1998 (DOGV núm. 3.153, de 31 de desembre de 1997), i de conformitat amb el número 11 de l'article 47 de la Llei d'Hisenda Pública, text refós, aquesta Conselleria va dictar l'Ordre del dia 27 de març de 1998 (DOGV núm. 3.216, de 2 d'abril de 1998) en què es donava publicitat als crèdits pressupostaris que finançarien els serveis socials regulats en la citada Ordre de 22 de desembre de 1997.
  
Amb motiu de l'augment en el Pressupost d'Ingressos de fons finalistes procedents del Ministeri de Treball i Afers Socials, s'autoritza per Resolució de 30 de setembre de 1998, expedient de generació núm. 16.041/98-201, de la Conselleria d'Economia, Hisenda i Administració Pública, l'ajust en els Annexos de transferències corrents del Programa 313.10 «Serveis Socials», la qual cosa implica increments en les dotacions d'algunes línies de subvenció que es relacionen tot seguit.
  
Per tant, sobre la base de tot allò exposat, i en compliment de l'últim paràgraf de l'article 1 de l'Ordre de 27 de març d'enguany, resolc:
  
Primer
  
Modificar la quantia de les línies de subvenció que tot seguit es relacionen i en els termes que s'hi indiquen:
  
- Denominació: «Serveis Socials Generals»
  
Línia de subvenció: 228-402/98
  
Consignació pressupostària: increment de 30.156.326 PTA, i passa de 0.119.167.408 PTA, a 0.822.537.453 PTA.
  
- Denominació: Programes d'Acció Comunitària
  
Línia de subvenció: 1827-405/98
  
Consignació pressupostària: increment de 8.233.394 PTA, i passa de 928.194.420 PTA, a 987.059.922 PTA.
  
- Denominació: Programes Discapacitats
  
Línia de subvenció: 2189-417/98
  
Consignació pressupostària: increment de 6.143.964 PTA, i passa de 354.172.047 PTA, a 559.829.379 PTA.
  
Segon
  
Publicar aquesta resolució en el Diari Oficial de la Generalitat Valenciana.